ชิงร้อยชิงล้าน ทเวนตี้ เซ็นจูรี่ ตั๊ก
ละครสามช่าเป็นการแสดงละครเวทีโดยแก๊งสามช่า ความยาวประมาณ 30 นาที มีการซ้อมกันมาก่อนถ่ายทำจริง ผลัดกันเป็นตัวเอกในเรื่องแต่ละสัปดาห์ บางครั้งแก๊งสามช่าหนึ่งคนต้องรับบทบาทเป็นตัวละครหลายตัวก็มี
ในเกมชิงร้อยชิงล้าน ทเวนตี้ เซ็นจูรี่ ตั๊กนั้นยังคงใช้รูปแบบเดียวกับ ชิงร้อยชิงล้าน ชะชะช่า ทว่าได้มีการปรับกติกาบ้างในบางเกม และเพิ่มเกมใหม่เข้าไปด้วย อย่างไรก็ดี ชิงร้อยชิงล้าน ทเวนตี้ เซ็นจูรี่ ตั๊ก เป็นยุคที่ 2 ที่ไม่มีล้านแตกเลย โดยไม่มีล้านแตกเลยตั้งแต่ปี พ.ศ. 2549 เป็นต้นมา
ธงชัย ประสงค์สันติ
ธงชัย จบการศึกษาระดับมัธยมศึกษาจากโรงเรียนบุญวัฒนา เริ่มต้นก่อตั้งวงศิลสามโทน ยังมีผลงานครั้งแรกเป็นตัวประกอบหลังจากนั้นจึงเริ่มขยับมาเป็นนักแสดงหลัก มีชื่อเสียงโด่งดังขึ้นมาจากบท ไอ้ใบ คู่กัดกับ ไอ้ซ่า (กฤษณ์ ศุกระมงคล) จาก กลิ่นสีและกาวแป้ง ทั้ง 2 ภาค หลังจากนั้นก็โด่งดังต่อเนื่องจากภาพยนตร์ชุด บ้านผีปอบ ต่อมาได้รับการชักชวนจาก ประภาส ชลศรานนท์ แห่ง คีตา เรคคอร์ดสให้มาออกอัลบั้มเพลงในนาม สามโทน พอยุติวงสามโทนแล้วก็รับงานแสดงต่อมาเรื่อย ๆ เป็นนักแสดง, ผู้กำกับฯ พิธีกร และในปัจจุบันเป็น ผู้บริหารบริษัท พอดีคำ จำกัด